इस पर महाराष्ट्र नवनिर्माण सेना ने घाटकोपर में मुख्यमंत्री देवेंद्र फडणवीस के आवास के बाहर पोस्टर लगाये हैं जिसमें कदम को रावण के तौर पर दिखाया गया है. राज ठाकरे नीत पार्टी ने पोस्टर में लिखा है, ‘विधायक बेटियों का अपहरण करेंगे. यदि वह या उनके लोग ऐसा करते हैं तो पुलिस में शिकायत दर्ज कराइये और हमें बताइये. हम आपकी बेटियों की सुरक्षा में आपकी मदद करेंगे. ’ राष्ट्रवादी कांग्रेस पार्टी के प्रवक्ता नवाब मलिक ने कहा कि भाजपा का ‘रावण’ जैसा चेहरा सामने आ गया है और उसके विधायक जब तक माफी नहीं मांगते उन्हें ‘रावण कदम’ कहा जाएगा. उन्होंने कहा कि खेद जताना और माफी मांगना अलग अलग चीजें हैं.